**SYNG TRO!
Salmeboken i konfirmasjonstiden**

Undervisningsopplegg (www.norsksalmebok.no/syngtro)
*Av Fredrik Røste Haugen*

**TEMA: DÅPEN**

**HVA VIL VI MED OPPLEGGET?**
Målet er å få konfirmantene til å reflektere over hva dåpen betyr i den lutherske kirke, ut fra et møte med dåpssalmer og Den lille katekisme.
Opplegget vektlegger arbeid i grupper og samtale som en viktig del av undervisningen.
Undervisningen er bygget opp slik at underviser starter med en innledning til tema DÅPEN.
Deretter deles konfirmantene opp i mindre grupper og får salmer som de skal lese.
De må deretter drøfte hva salmene sier om dåp.
Vi foreslår at det velges blant disse salmer i Norsk salmebok 2013:

579 Kristus kom med vann og blod
585 Døpefonten står i kirken/Døypefonten står i kyrkja
586 Fylt av glede over livets under
588 Vi samles til dåp i din kirke på jord
589 Sov, du lille, sov nå godt
591 Det skjer et under i verden
647 En gang før du selv kan minnes

**INNHOLD / BAKGRUNNSSTOFF**

Den lille katekisme står i Norsk salmebok 2013 fra s.1265. Avsnittet om dåpen står på bokmål s.1272-1273, på nynorsk s.1284-1286.
Katekismen er en sammenfatning og forklaring av hva troen innebærer for den lutherske kirke.
Om dåpen står det:

Hva er dåpen?
 Dåpen er ikke bare vann, men vann som Gud har befalt oss å bruke sammen med Guds ord.

Hva er så det for et guds ord?
 Det som vår Herre Kristus sier:
 *Gå derfor og gjøre alle folkeslag til disipler: Døp dem i til Faderens og Sønnens og Den hellige
 ånds navn og lær dem å holde alt det jeg har befalt dere.*
 Matt 28, 19-20

Hva får vi i dåpen?
 Den gir forlatelse for syndene, frelser fra døden og djevelen og gir evig salighet til alle som tror
 det som Guds ord og løfte sier.

Hva er det for guds ord og løfte?
 Det som vår Herre Kristus sier:
 *Den som tror og blir døpt, skal bli frelst. Men den som ikke tror, skal bli fordømt*.
 Mark 16, 16

Hvordan kan vann gjøre så store ting?
Det er ikke vannet som gjør det, men Guds ord som er sammen med vannet, og troen som stoler
på dette ordet. For uten Guds ord er vannet bare vann og ingen dåp. Med Guds ord er det vann som gir nåde og liv, et “bad som gjenføder ved Den hellige ånd” Paulus sier det slik til Titus:
*“Gud frelste oss, ikke på grunn av våre rettferdige gjerninger, men fordi han er barmhjertig. Han frelste oss ved badet som gjenføder og fornyer ved Den hellige ånd, som han så rikelig har øst ut over oss ved Jesus Kristus, vår frelser, så vi skulle bli rettferdige ved hans nåde og bli arvinger til det evige liv, som er vårt håp.”*
 Tit 3, 5-7

Hva betyr det å bli døpt med vann?
 Det betyr at den gamle Adam i oss skal druknes og dø med alle sunder og onde lyster ved at vi
 daglig angrer og vender oss bort fra vår synd. Og det betyr at hver dag skal et nytt menneske stå
 opp og leve evig for Gud i rettferd og renhet.

Hvor står det skrevet?
 I Romerbrevet sier Paulus:
 *Vi ble begravet med Kristus da vi ble døpt med denne dåpen til døden. Og som Kristus ble reist
 opp fra de døde ved sin Fars herlighet, skal også vi vandre i et nytt liv.* Rom 6, 4

**ARBEIDSMÅTER**

**TYPE SAMVÆR (antall deltakere: 5-50/sted: Undervisningsrom)**Undervisningen utføres i et lokale hvor det er lett å ha samtalegrupper.
Ideelt antall i hver gruppe er 5-7. Det bør ikke være færre enn 3, og ikke flere enn 10. Det bør heller ikke være så mange grupper at de går lei av å høre på hverandres fremføringer; maks 5 grupper.

**TIL UNDERVISER**Del ut salmebøker, og les sammen avsnittet om dåpen i Den lille katekisme. La konfirmantene stille spørsmål til det de synes er vanskelig å forstå. Sammenfatt gjerne en kort forklaring om innholdet av dåpen.

*Refleksjonsdel*
Konfirmantene deles i grupper på minimum tre personer og maksimum ti. De forskjellige gruppene får utdelt hver sin salme, og får som oppgave å:
\* lese og samtale om hva denne salmen sier om dåpen
\* drøfte om salmen sier noe spesielt som de gjenkjenner fra katekismens ord om dåpen
\* drøfte likheter og ulikheter mellom det salmen sier om dåpen og det katekismen sier om dåpen

Underviser bør underveis i samtalene gå rundt og veilede refleksjonen som foregår. Han/hun bør etterstrebe at konfirmantene kommer frem til ting selv, men kan til en viss grad være med å gi samtalen retning.

*Fremlegging*
Etter en halv time med samtale skal gruppene legge frem for hverandre det de har kommet frem til.
Evt. synges den aktuelle salmen (alle i fellesskap).

Etter at gruppene har hatt sine fremlegg, bør de de andre få mulighet til å stille spørsmål og komme med egne refleksjoner. Der hvor konfirmantene ikke kan svare, eller svarer kort, kan underviser tilføye.

*Oppsummering*
Når alle gruppene har hatt sine fremlegg, avslutter underviser med en oppsummering av timen, stiller og svarer på spørsmål som konfirmantene evt. måtte ha.

Mulige spørsmål til oppsummering:
\* Har konfirmantene etter timen fått en oppfattelse av at salmer er mer enn bare en sang? At de også har tekster som uttrykker tro? At vi synger troen vår?
\* Kan noen med egne ord formulere hva dåpen er og betyr?
\* Har konfirmantene fått noen nye tanker om hva en salme er? Evt. hva?

**AVSLUTNING (forslag)**Syng en av dåpssalmene ovenfor, eller lessammennr. 578 i N13: ***Dråpen fra Gud Fader***